FI Euroopan unionin virallinen lehti L 61/10

KOMISSION ASETUS (EU) N:o 201/2010,

annettu 10 päivänä maaliskuuta 2010,

yhteisön kalastusaluksille myönnettävistä luvista kalastustoiminnan harjoittamiseksi yhteisön vesien ulkopuolella ja kolmansien maiden alusten pääsystä yhteisön vesille annetun neuvoston asetuksen (EY) N:o 1006/2008 täytäntöönpanoa koskevista yksityiskohtaisista säännöistä

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisön kalastusaluksille myönnettävistä luvista kalastustoiminnan harjoittamiseksi yhteisön vesien ulkopuolella ja kolmansien maiden alusten pääsystä yhteisön vesille 29 päivänä syyskuuta 2008 annetun neuvoston asetuksen (EY) N:o 1006/2008 (1) ja erityisesti sen 26 artiklan,

sekä katsoo seuraavaa:

(1) Koska Euroopan unionin (EU) sekä Norjan ja Färsaarten suvereniteettiin ja lainkäyttövaltaan kuuluvat vedet ovat lähellä toisiaan, on aiheellista vahvistaa erityiset lupaedellytykset EU:n aluksille, jotka harjoittavat kalastustoimintaa Norjan vesillä Pohjanmerellä ja Färsaarten vesillä.

(2) Kolmansien maiden alusten pääsy vesialueille olisi rajoitettava tiettyihin maantieteellisiin alueisiin paikallisten kalastusalusten kalastustoiminnan suojelemiseksi.

(3) Koska EU:n sekä Norjan ja Färsaarten suvereniteettiin ja lainkäyttövaltaan kuuluvat vedet sijaitsevat lähellä toisiaan, on aiheellista vahvistaa erityiset lupaedellytykset Norjan ja Färsaarten lipun alla purjehtiville aluksille, jotka harjoittavat kalastustoimintaa EU:n vesillä.

(4) Olisi määriteltävä kolmansien maiden alusten lupahakemusten sisältö, jotta lisätiedot olisivat komission saatavilla.

(5) Jotta voidaan varmistaa, että kolmansien maiden alusten EU:n vesiltä pyytämät mustakitaturska- ja makrillisaaliit tulevat asianmukaisesti kirjatuiksi, on tarpeen tehostaa tällaisia aluksia koskevia valvontasäännöksiä. Kyseisten säännösten olisi vastattava neuvoston asetuksella (ETY) N:o 2214/80 (2) hyväksytyn Euroopan yhteisön ja Norjan välistä sopimusta ja neuvoston asetuksella (ETY) N:o 2211/80 (3) hyväksytyn Euroopan yhteisön ja Färsaarten välistä sopimusta.

(6) Aluksilla, joilla ei ole asetuksen (EY) N:o 1006/2008 mukaista lupaa, olisi oltava mahdollisuus kulkea EU:n vesien kautta, jos niiden pyydykset on asennettu siten, etteivät ne ole käyttövalmiita kalastustoimintaan.

(7) Olisi annettava asetuksen (EY) N:o 1006/2008 soveltamista koskevat yksityiskohtaiset säännöt.

(8) Tällä asetuksella varmistetaan, että yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2009 16 päivänä tammikuuta 2009 annetun neuvoston asetuksen (EY) N:o 43/2009 (4) säännösten soveltaminen jatkuu.

(9) Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,

ON HYVÄKSYNYT TÄMÄN ASETUKSEN:

I LUKU

EU:N ALUSTEN KALASTUSTOIMINTA EU:N VESIEN ULKOPUOLELLA

1 artikla

Kalastusluvat

Poiketen siitä, mitä asetuksen (EY) N:o 1006/2008 3 artiklassa säädetään, EU:n alukset, joiden vetoisuus on enintään 200 bruttotonnia, on vapautettu kalastuslupaa koskevasta velvoitteesta, kun ne harjoittavat kalastustoimintaa Norjan vesillä Pohjanmerellä.

2 artikla

Maantieteelliset rajoitukset

1. EU:n kalastusalukset, joilla on oikeus harjoittaa kalastustoimintaa Norjan vesillä Pohjanmerellä, eivät saa harjoittaa kalastustoimintaa Skagerrakissa alle 12 meripennikulman etäisyydellä Norjan perusviivasta.

2. Poiketen siitä, mitä 1 kohdassa säädetään, Tanskan tai Ruotsin lipun alla purjehtivat ja niissä rekisteröidyt alukset saavat harjoittaa kalastustoimintaa Skagerrakissa neljän meripeninkulman etäisyydellä Norjan perusviivoista.

3 artikla

Liitännäisedellytykset

EU:n alukset, joilla on lupa harjoittaa yhden lajin kohdennettua kalastusta Färsaarten vesillä, voivat vaihtaa kohdelajia edellyttäen, että ne ilmoittavat tästä ennakolta Färsaarten viranomaisille.

4 artikla

Yleiset velvoitteet

EU:n vesien ulkopuolella kalastustoimintaa harjoittavien EU:n kalastusalusten on noudatettava säilyttämis- ja valvontatoimenpiteitä sekä kaikkia muita säännöksiä, joita sovelletaan alueella, jolla ne kalastavat.

II LUKU

KOLMANSIEN MAIDEN KALASTUSALUSTEN KALASTUSTOIMINTA EU:N VESILLÄ

5 artikla

Kalastusluvat

Poiketen siitä, mitä asetuksen (EY) N:o 1006/2008 18 artiklan 1 kohdan a alakohdassa säädetään, Norjan lipun alla purjehtivat kalastusalukset, joiden vetoisuus on alle 200 bruttotonnia, on vapautettu kalastuslupaa koskevasta velvoitteesta, kun ne harjoittavat kalastustoimintaa EU:n vesillä.

6 artikla

Kalastuslupahakemusten toimittaminen ja sisältö

Asetuksen (EY) N:o 1006/2008 19 artiklassa tarkoitetuissa kalastuslupahakemuksissa on oltava liitteessä I vahvistetut tiedot sen lipun mukaan, jonka alla kyseisillä aluksilla on oikeus purjehtia.

7 artikla

Maantieteelliset rajoitukset

1. Norjan lipun alla purjehtivat tai Färsaarilla rekisteröidyt alukset, joilla on oikeus harjoittaa kalastustoimintaa EU:n vesillä, eivät saa harjoittaa kalastustoimintaa 12 meripeninkulman sisällä jäsenvaltioiden perusviivoista ICES-alueella IV (5), Kattegatissa eivätkä Atlantin valtamerellä leveyspiirin 43°00′ N pohjoispuolella, lukuun ottamatta neuvoston asetuksen (EY) N:o 2371/2002 (6) 18 artiklassa tarkoitettua aluetta.

2. Poiketen siitä, mitä 1 kohdassa säädetään, Norjan lipun alla purjehtivat kalastusalukset saavat harjoittaa kalastustoimintaa Skagerrakissa neljän meripeninkulman etäisyydellä Tanskan ja Ruotsin perusviivoista.

8 artikla

Kalastuspäiväkirja

Yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen 20 päivänä marraskuuta 2009 annetun neuvoston asetuksen (EY) N:o 1224/2009 (7) 14 artiklan 8 kohdan säännösten lisäksi kolmannen maan kalastusaluksen, jolla on oikeus harjoittaa kalastustoimintaa EU:n vesillä, päällikön on pidettävä kalastuspäiväkirjaa, johon merkitään liitteessä II vahvistetut tiedot.

9 artikla

Kalastustoimintaa koskevien tietojen toimittaminen

1. Tiedot, jotka kolmannen maan kalastusaluksen päällikön on toimitettava komissiolle asetuksen (EY) N:o 1006/2008 23 artiklan 1 kohdan mukaisesti, vahvistetaan liitteessä III.

2. Edellä olevaa 1 kohtaa ei sovelleta Norjan lipun alla purjehtiviin ICES-alueella IIIa kalastustoimintaa harjoittaviin aluksiin.

10 artikla

Mustakitaturskan ja makrillin pyynti

Norjan lipun alla purjehtivien kalastusalusten ja Färsaarten lipun alla purjehtivien kalastusalusten, joilla on oikeus kalastaa mustakitaturskaa ja makrillia EU:n vesillä, on noudatettava liitteessä IV vahvistettuja säännöksiä.

11 artikla

Kulku EU:n vesien kautta

EU:n vesien kautta kulkevilla kolmansien maiden kalastusaluksilla, joilla ei ole oikeutta kalastaa EU:n vesillä, pidettäviä verkkoja on säilytettävä seuraavien edellytysten mukaisesti siten, että ne eivät ole käyttövalmiita:

a) verkot, painot ja vastaavat osat on irrotettava niiden trooliovista, veto- tai hinausköysistä tai -vaijereista;

b) kannella tai kannen yläpuolella olevat verkot on kiinnitettävä tukevasti johonkin kansirakenteen osaan.

III LUKU

LOPPUSÄÄNNÖKSET

12 artikla

Voimaantulo

Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä maaliskuuta 2010. Komission puolesta José Manuel BARROSO Puheenjohtaja

(1) EUVL L 286, 29.10.2008, s. 33.

(2) EYVL L 226, 29.8.1980, s. 47.

(3) EYVL L 226, 29.8.1980, s. 11.

(4) EUVL L 22, 26.1.2009, s. 1.

(5) EUVL L 87, 31.3.2009, s. 70.

(6) EYVL L 358, 31.12.2002, s. 59.

(7) EUVL L 343, 22.12.2009, s. 1.

LIITE I KOLMANSIEN MAIDEN ALUSTEN KALASTUSLUPAHAKEMUKSET I OSA Norjan lipun alla purjehtivat alukset Norjan lipun alla purjehtivia aluksia koskevissa hakemuksissa on oltava seuraavat tiedot: a) kansainvälinen radiokutsutunnus; b) ryhmäkoodi. II OSA Färsaarten lipun alla purjehtivat alukset Färsaarten lipun alla purjehtivia aluksia koskevissa hakemuksissa on oltava seuraavat tiedot: a) aluksen nimi; b) ulkoinen tunnus; c) kansainvälinen radiokutsutunnus; d) koneteho; e) bruttovetoisuus ja kokonaispituus; f) kalalajit, joita aiotaan pyytää; g) kohteena oleva kalastusalue.

LIITE II KOLMANSIEN MAIDEN ALUSTEN PÄÄLLIKÖN PITÄMÄ KALASTUSPÄIVÄKIRJA KALASTUS EU:n VESILLÄ Kalastuspäiväkirjaan merkittävät tiedot 1. Jokaisen nostokerran jälkeen: 1.1 kunkin lajin pyydetyt määrät (elopaino kilogrammoina); 1.2 nostokerran päivämäärä ja kellonaika; 1.3 maantieteellinen sijainti saalista pyydettäessä; 1.4 käytetty kalastusmenetelmä. 2. Jokaisen toiseen alukseen tai toisesta aluksesta tapahtuneen jälleenlaivauksen jälkeen: 2.1 merkintä ”saatu …:lta” tai ”siirretty …:lle”; 2.2 jokaisen jälleenlaivatun lajin määrä (elopaino kilogrammoina); 2.3 sen aluksen nimi, ulkoiset tunnuskirjaimet ja -numerot, josta tai johon jälleenlaivaus tehtiin; 2.4 turskan jälleenlaivaus ei ole sallittua. 3. Kunkin EU:n satamassa tapahtuneen lastin purkamisen jälkeen: 3.1 sataman nimi; 3.2 kunkin lajin puretut määrät (elopaino kilogrammoina). 4. Kunkin Euroopan komissiolle lähetetyn tiedonannon jälkeen: 4.1 lähetyksen päivämäärä ja kellonaika; 4.2 viestin tyyppi: ”saalis saavuttaessa”, ”saalis poistuttaessa”, ”saalis”, ”jälleenlaivaus”; 4.3 jos viesti lähetetään radioteitse: radioaseman nimi.

LIITE III EU:n VESILLÄ KALASTAVIEN KOLMANSIEN MAIDEN ALUSTEN ILMOITUKSET KOMISSIOLLE 1. Euroopan komissiolle on toimitettava seuraavat tiedot seuraavina ajankohtina: 1.1 Aluksen on jokaisen EU:n vesillä suoritettavan kalastusmatkan (1) alkaessa lähetettävä ”saalis saavuttaessa” -viesti, johon sisältyvät seuraavat tiedot: SR p (2) (= tietueen alku) AD p XEU (= Euroopan komissiolle) SQ p (viestin järjestysnumero kuluvana vuonna) TM p COE (= ”saalis saavuttaessa”) RC p (aluksen kansainvälinen radiokutsutunnus) TN v (3) (kalastusmatkan järjestysnumero kyseisenä vuonna) NA v (aluksen nimi) IR p (lippuvaltion kolminumeroinen ISO-maakoodi, jota tarvittaessa seuraa lippuvaltiossa sovellettava viitenumero) XR p (ulkoiset tunnuskirjaimet; aluksen kyljessä oleva numero) LT (4) v (5) (aluksen sijainti tietojen toimitushetkellä, leveysastetta) LG (4) v (5) (aluksen sijainti tietojen toimitushetkellä, pituusastetta) LI v (arvioitu sijainti hetkellä, jona aluksen päällikkö aikoo aloittaa kalastuksen, asteina tai desimaalina, leveysastetta) LN v (arvioitu sijainti hetkellä, jona aluksen päällikkö aikoo aloittaa kalastuksen, asteina tai desimaalina, pituusastetta) RA p (kyseessä oleva ICES-alue) OB p (aluksella pidetyt saaliit lajeittain, tarvittaessa pareittain: FAO-koodi + elopaino kilogrammoina, pyöristettynä lähimpään 100 kilogrammaan) DA p (lähetyksen päivämäärä vvvvkkpp) TI p (lähetyksen kellonaika hhmm) MA p (aluksen päällikön nimi) ER p (= tietueen loppu) 1.2 Aluksen on jokaisen EU:n vesillä suoritetun kalastusmatkan (1) päättyessä lähetettävä ”saalis poistuttaessa” -viesti, johon sisältyy seuraavat tiedot: SR p (= tietueen alku) AD p XEU (= Euroopan komissiolle) SQ p (viestin järjestysnumero kuluvana vuonna kyseisen aluksen osalta) TM p COX (= ”saalis poistuttaessa”) RC p (aluksen kansainvälinen radiokutsutunnus) TN v (kalastusmatkan järjestysnumero kyseisenä vuonna) NA v (aluksen nimi) IR p (lippuvaltion kolminumeroinen ISO-maakoodi, jota tarvittaessa seuraa lippuvaltiossa sovellettava viitenumero) XR p (ulkoiset tunnuskirjaimet; aluksen kyljessä oleva numero) LT (6) v (7) (aluksen sijainti tietojen toimitushetkellä, leveysastetta) LG (6) v (7) (aluksen sijainti tietojen toimitushetkellä, pituusastetta) RA p (ICES-alue, jolla saaliit pyydystettiin) CA p (edellisen raportin lähettämisen jälkeen saadut saalismäärät lajeittain, tarvittaessa pareittain: FAO-koodi + elopaino kilogrammoina, pyöristettynä lähimpään 100 kilogrammaan) OB v (aluksella pidetyt saaliit lajeittain, tarvittaessa pareittain: FAO-koodi + elopaino kilogrammoina, pyöristettynä lähimpään 100 kilogrammaan) DF v (kalastuspäivien lukumäärä edellisen raportin lähettämisestä lukien) DA p (lähetyksen päivämäärä vvvvkkpp) TI p (lähetyksen kellonaika hhmm) MA p (aluksen päällikön nimi) ER p (= tietueen loppu) 1.3 Sillin ja makrillin osalta joka kolmas päivä alkaen kolmannesta päivästä sen jälkeen, kun alus saapuu ensimmäisen kerran 1.1 kohdassa tarkoitetulle alueelle, ja muiden kuin sillin ja makrillin osalta viikoittain alkaen seitsemännestä päivästä sen jälkeen, kun alus saapuu ensimmäisen kerran 1.1 kohdassa tarkoitetulle alueelle, on lähetettävä ”saalisraportti”, johon sisältyy seuraavat tiedot: SR p (= tietueen alku) AD p XEU (= Euroopan komissiolle) SQ p (viestin järjestysnumero kuluvana vuonna kyseisen aluksen osalta) TM p CAT (= ”saalisraportti”) RC p (aluksen kansainvälinen radiokutsutunnus) TN v (kalastusmatkan järjestysnumero kyseisenä vuonna) NA v (aluksen nimi) IR p (lippuvaltion kolminumeroinen ISO-maakoodi, jota tarvittaessa seuraa lippuvaltiossa sovellettava viitenumero) XR p (ulkoiset tunnuskirjaimet; aluksen kyljessä oleva numero) LT (8) v (9) (aluksen sijainti tietojen toimitushetkellä, leveysastetta) LG (8) v (9) (aluksen sijainti tietojen toimitushetkellä, pituusastetta) RA p (ICES-alue, jolla saaliit pyydystettiin) CA p (edellisen raportin lähettämisen jälkeen saadut saalismäärät lajeittain, tarvittaessa pareittain: FAO-koodi + elopaino kilogrammoina, pyöristettynä lähimpään 100 kilogrammaan) OB v (aluksella pidetyt saaliit lajeittain, tarvittaessa pareittain: FAO-koodi + elopaino kilogrammoina, pyöristettynä lähimpään 100 kilogrammaan) DF v (kalastuspäivien lukumäärä edellisen raportin lähettämisestä lukien) DA p (lähetyksen päivämäärä vvvvkkpp) TI p (lähetyksen kellonaika hhmm) MA p (aluksen päällikön nimi) ER p (= tietueen loppu) 1.4 Jos jälleenlaivaus on tarkoitus suorittaa ”saalis saavuttaessa-” ja ”saalis poistuttaessa” -sanomien välillä, ”saalisraportti”-viestien lisäksi on vähintään 24 tuntia etukäteen lähetettävä ylimääräinen ”jälleenlaivaus”-viesti, johon sisältyy seuraavat tiedot: SR p (= tietueen alku) AD p XEU (= Euroopan komissiolle) SQ p (viestin järjestysnumero kuluvana vuonna kyseisen aluksen osalta) TM p TRA (= ”jälleenlaivaus”) RC p (aluksen kansainvälinen radiokutsutunnus) TN v (kalastusmatkan järjestysnumero kyseisenä vuonna) NA v (aluksen nimi) IR p (lippuvaltion kolminumeroinen ISO-maakoodi, jota tarvittaessa seuraa lippuvaltiossa sovellettava viitenumero) XR p (ulkoiset tunnuskirjaimet; aluksen kyljessä oleva numero) KG p (lastattujen tai purettujen lajien määrät, tarvittaessa pareittain: FAO-koodi + elopaino kilogrammoina, pyöristettynä lähimpään 100 kilogrammaan) TT p (vastaanottavan aluksen kansainvälinen radiokutsutunnus) TF p (luovuttavan aluksen kansainvälinen radiokutsutunnus) LT (10) p/v (11) (12) (aluksen arvioitu sijainti jälleenlaivaushetkellä, leveysastetta) LG (10) p/v (11) (12) (aluksen arvioitu sijainti jälleenlaivaushetkellä, pituusastetta) PD p (jälleenlaivauksen arvioitu päivämäärä) PT p (jälleenlaivauksen arvioitu kellonaika) DA p (lähetyksen päivämäärä vvvvkkpp) TI p (lähetyksen kellonaika hhmm) MA p (aluksen päällikön nimi) ER p (= tietueen loppu) 2. Tiedonannon muoto Jollei 3.3 kohtaa sovelleta, 1 kohdassa tarkoitettujen tietojen toimittamisessa noudatetaan edellä määriteltyjä koodeja ja tietojen järjestystä, ja erityisesti: — teksti ”VRONT” on sijoitettava viestin aihekenttään, — jokainen tieto on sijoitettava uudelle riville, — tiedon eteen merkitään asianomainen koodi ja jätetään tyhjä väli erottamaan koodi ja tieto toisistaan. Kuvitteellinen esimerkki: SR AD XEU SQ 1 TM COE RC IRCS TN 1 NA VESSEL NAME EXAMPLE IR NOR XR PO 12345 LT +65,321 LG –21,123 RA 04A. OB COD 100 HAD 300 DA 20051004 MA CAPTAIN NAME EXAMPLE TI 1315 ER 3. Tiedonantojen toimittaminen 3.1 Aluksen on toimitettava 1 kohdassa mainitut tiedot Euroopan komissiolle Brysseliin teleksillä (SAT COM C 420599543 FISH), sähköpostitse (FISHERIES-telecom@ec.europa.eu) tai jonkin jäljempänä 4 kohdassa mainitun radioaseman kautta ja 2 kohdassa esitetyssä muodossa. 3.2 Jos alus ei ylivoimaisen esteen takia voi lähettää tietoja, toinen alus voi lähettää viestin sen puolesta. 3.3 Jos lippuvaltiolla on tekniset valmiudet lähettää toiminnassa olevien alustensa puolesta kaikki edellä mainitut viestit ja sisällöt nk. NAF-muodossa, se voi komission kanssa tekemänsä kahdenvälisen sopimuksen jälkeen lähettää nämä tiedot suojattua tiedonsiirtoyhteyttä käyttäen Euroopan komissiolle Brysseliin. Tällöin lähetykseen lisätään joitakin lisätietoja (AD-tiedon perään). FR p (lähettävä osapuoli; kolmikirjaiminen ISO-maakoodi) RN p (tietueen järjestysnumero kyseisenä vuonna) RD p (lähetyksen päivämäärä vvvvkkpp) RT p (lähetyksen kellonaika hhmm) Esimerkki (edellä olevia tietoja käyttäen): //SR//AD/XEU//FR/NOR//RN/5//RD/20051004//RT/1320//SQ/1//TM/COE//RC/IRCS//TN/1//NA/VESSEL NAME EXAMPLE//IR/NOR//XR/PO 12345//LT/+65 321//LG/-21 123//RA/04A.//OB/COD 100 HAD 300//DA/20051004//TI/1315//MA/CAPTAIN NAME EXAMPLE//ER// Lippuvaltio saa ”vastausviestin”, jossa on seuraavat tiedot: SR p (= tietueen alku) AD p (lippuvaltion kolmikirjaiminen ISO-maakoodi) FR p XEU (= Euroopan komissiolle) RN p (sen viestin järjestysnumero kuluvana vuonna, josta lähetetään ”vastausviesti”) TM p RET (= ”vastaus”) SQ p (aluksen alkuperäisen viestin järjestysnumero kuluvana vuonna) RC p (alkuperäisessä viestissä mainittu aluksen kansainvälinen radiokutsutunnus) RS p (palautteen tila – ACK tai NAK) RE p (vastauksen virhenumero) DA p (lähetyksen päivämäärä vvvvkkpp) TI p (lähetyksen kellonaika hhmm) ER p (= tietueen loppu) 4. Radioaseman nimi Radioaseman nimi Radioaseman kutsutunnus Lyngby OXZ Land’s End GLD Valentia EJK Malin Head EJM Torshavn OXJ Bergen LGN Farsund LGZ Florø LGL Rogaland LGQ Tjøme LGT Ålesund LGA Ørlandet LFO Bodø LPG Svalbard LGS Stockholm Radio STOCKHOLM RADIO Turku OFK 5. Lajien ilmoittamiseen käytettävät koodit Limapäät (Beryx spp.) ALF Liejukampela (Hippoglossoides platessoides) PLA Sardelli (Engraulis encrasicolus) ANE Merikrotit (Lophius spp.) ANF Kultakuore (Argentina silus) ARU Pomfretti (Brama brama) POA Jättiläishai (Cetorhinus maximus) BSK Mustahuotrakala (Aphanopus carbo) BSF Tylppäpyrstömolva (Molva dypterygia) BLI Mustakitaturska (Micromesistius poutassou) WHB Katkarapu (Xiphopenaeus kroyeri) BOB Turska (Gadus morhua) COD Hietakatkarapu (Crangon crangon) CSH Varsinaiset kalmarit (Loligo spp.) SQC Piikkihai (Squalus acanthias) DGS Luikeroturskat (Phycis spp.) FOR Grönlanninpallas (Reinhardtius hippoglossoides) GHL Kolja (Melanogrammus aeglefinus) HAD Kummeliturska (Merluccius merluccius) HKE Ruijanpallas (Hippoglossus hippoglossus) HAL Silli ja silakka (Clupea harengus) HER Piikkimakrilli (Trachurus trachurus) HOM Molva (Molva molva) LIN Makrilli (Scomber scombrus) MAC Lasikampelat (Lepidorhombus spp.) LEZ Pohjankatkarapu (Pandalus borealis) PRA Keisarihummeri (Nephrops norvegicus) NEP Harmaaturska (Trisopterus esmarkii) NOP Keltaroussi (Hoplostethus atlanticus) ORY Muut OTH Punakampela (Pleuronectes platessa) PLE Lyyraturska (Pollachius pollachius) POL Sillihai (Lamna nasus) POR Punasimput (Sebastes spp.) RED Pilkkupagelli (Pagellus bogaraveo) SBR Lestikala (Coryphaenoides rupestris) RNG Seiti (Pollachius virens) POK Lohi (Salmo salar) SAL Tuulenkalat (Ammodytes spp.) SAN Sardiini (Sardina pilchardus) PIL Hait (Selachii, Pleurotremata) SKH Katkaravut (Penaeidae) PEZ Kilohaili (Sprattus sprattus) SPR Kalmarit (Illex spp.) SQX Tonnikalat (Thunnidae) TUN Keila (Brosme brosme) USK Valkoturska (Merlangus merlangus) WHG Ruostekampela (Limanda ferruginea) YEL 6. Alueen ilmoittamiseen käytettävät koodit: 02A. ICES-alue IIa – Norjanmeri 02B. ICES-alue IIb – Huippuvuoret ja Karhusaari 03A. ICES-alue IIIa – Skagerrak ja Kattegat 03B. ICES-alue IIIb – Juutinrauma 03C. ICES-alue IIIc – Beltit 03D. ICES-alue IIId – Itämeri 04A. ICES-alue IVa – Pohjoinen Pohjanmeri 04B. ICES-alue IVb – Keskinen Pohjanmeri 04C. ICES-alue IVc – Eteläinen Pohjanmeri 05A. ICES-alue Va – Islannin vesialueet 05B. ICES-alue Vb1, Vb2 – Färsaarten vesialueet 06A. ICES-alue VIa – Skotlannin luoteisrannikko ja Pohjois-Irlanti 06B. ICES-alue VIb – Rockall 07A. ICES-alue VIIa – Irlanninmeri 07B. ICES-alue VIIb – Irlannin länsipuolinen alue 07C. ICES-alue VIIc – Porcupinematalikko 07D. ICES-alue VIId – Englannin kanaalin itäosa 07E. ICES-alue VIIe – Englannin kanaalin länsiosa 07F. ICES-alue VIIf – Bristolin kanaali 07G. ICES-alue VIIg – Kelttienmeri – pohjoinen 07H. ICES-alue VIIh – Kelttienmeri – eteläinen 07J. ICES-alue VIIj – Irlannin lounaispuolinen alue – itäinen 07K. ICES-alue VIIk – Irlannin lounaispuolinen alue – läntinen 08A. ICES-alue VIIIa – Biskajanlahti – pohjoinen 08B. ICES-alue VIIIb – Biskajanlahti – keskinen 08C. ICES-alue VIIIc – Biskajanlahti – eteläinen 08D. ICES-alue VIIId – Biskajanlahti – rannikon ulkopuolinen alue 08E. ICES-alue VIIIe – Biskajanlahti – läntinen alue 09A. ICES-alue IXa – Portugalin vedet – itäinen 09B. ICES-alue IXb – Portugalin vedet – läntinen 14A. ICES-alue XIVa – Koillis-Grönlanti 14B. ICES-alue XIVb – Kaakkois-Grönlanti (1) Kalastusmatkalla tarkoitetaan matkaa, joka alkaa kalastamaan aikovan aluksen saapuessa 200 meripeninkulman päähän yhteisön jäsenvaltioiden rannikoista ulottuvalle alueelle, johon sovelletaan yhteisön kalastusta koskevia sääntöjä, ja joka päättyy aluksen poistuessa kyseiseltä alueelta. (2) p = pakollinen. (3) v = valinnainen. (4) LT, LG: ilmoitettava desimaalilukuna kolmen desimaalin tarkkuudella. (5) Vapaaehtoinen, jos alukseen sovelletaan satelliittiseurantaa. (6) LT, LG: ilmoitettava desimaalilukuna kolmen desimaalin tarkkuudella. (7) Vapaaehtoinen, jos alukseen sovelletaan satelliittiseurantaa. (8) LT, LG: ilmoitettava desimaalilukuna kolmen desimaalin tarkkuudella. (9) Vapaaehtoinen, jos alukseen sovelletaan satelliittiseurantaa. (10) LT, LG: ilmoitettava desimaalilukuna kolmen desimaalin tarkkuudella. (11) Vapaaehtoinen, jos alukseen sovelletaan satelliittiseurantaa. (12) Vapaaehtoinen vastaanottavalle alukselle.